અંતિમ ઓવર સુધી ચાલેલી આ રોમાંચક મેચમાં ડેરડેવિલ્સથી મળેલા 165 રનના લક્ષ્યાંકને કિંગ્સ ઇલેવને છ વિકેટ ગુમાવીને 19.6 ઓવરમાં હાંસલ કર્યો. અક્ષર પટેલ(અણનમ 42) કિંગ્સ ઇલેવનની જીતના નાયક રહ્યાં. પટેલે એક સમયે સંકટની સ્થિતિમાં જોવા મળી રહેલી કિંગ્સ ઇલેવનની ટીમને માત્ર સારી બેટિંગની મદદથી જ બહાર કાઢી નહીં પરંતુ બોલિંગ કરીને પણ દિલ્હીની ટીમની રણગતિ પર લગામ રાખી. તેણે 4.5ની ઇકોનોમીથી 18 રન બનાવ્યા અને એક વિકેટ પણ હાંસલ કરી. પટેલે 35 બોલમાં સંયમભરી શાનદાર ઇનિંગમાં પાંચ ચોગ્ગા અને એક છગ્ગા લગાવ્યા. આ જીત સાથે જ કિંગ્સ ઇલેવન ટોચ પર મજબૂત સ્થિતિમાં પહોંચી ગયું છે. પંજાબે 11 મેચોમાં નવ જીત સાથે 18 અંક મેળવ્યા છે. બીજી તરફ દિલ્હીની આ સાતમી હાર છે. દિલ્હી સતત બીજા વર્ષે આઇપીએલના પોઇન્ટ ટેબલમાં સૌથી નીચલા ક્રમાકે છે.